เจ็บหน้าอกข้างซ้ายลามไปที่หัวไหล่ยืดอกไม่ค่อยได้จะรู้สึกเจ็บ
สวัสดีค่ะ อาการเจ็บที่หน้าอกข้างซ้ายลามไปที่หัวไหล่ เจ็บตอนขยับหรือทำท่าทางบางอย่าง อาจจะเกิดจาก การมีกล้ามเนื้ออักเสบหรือตึงตัวจากการใช้งาน การมีเส้นเอ็นที่บริเวณรอบหัวไหล่อักเสบหรือฉีกขาดหลังการใช้งานหนักหรือมีอุบัติเหตุ ถ้าเป็นเจ็บจากหัวใจขาดเลือดมักเป็นเจ็บตื้อๆเหมือนมีของหนักมาทับตลอด สัมพันธ์กับการออกแรง มีเหงื่อออก ใจสั่นได้ หรือเจ็บจากการมีกรดไหลย้อน มักเป็นแสบร้อนตรงกลางอกได้ด้วยหากสัมพันธ์กับท่าทางดังกล่าวมา นีกถึงกลุ่มกล้ามเนื้อหรือกระดูกอ่อนอักเสบได้มากที่สุด ในเบื้องต้นควรพักการใช้งาน งดยกของหนัก งดการทำท่าที่จะกระตุ้นให้มีอาการได้ ร่วมกับรับประทานยาแก้ปวดได้ถ้าปวดมาก และหากไม่บรรเทาด้วยยาหรือการพักการใช้งาน ยังปวดเยอะ ยกแขนไม่ได้ หรือปวดคล้ายการปวดจากหัวใจขาดเลือดดังกล่าวไป ควรไปพบแพทย์